Course: Unitat Didàctica sobre l'Edat Mitjana: "La Societat, els Pagesos""

ELS PAGESOS

Pagesos treballant les terres

Manuscrit “ Les Très Riches Heures”

Font Viquipèdia

Dibuix Mariuca Ruiz
"Les condicions de vida eren molt dures ja que els pagesos treballaven de sol a sol. Les eines eren rudimentàries, la terra era pobra i les collites no eren massa abundants.

Tot i que tots els pagesos treballaven la terra no tots tenien les mateixes condicions de vida. Alguns eren propietaris de les seves terres, com els camperols, altres eren arrendataris i d’altres, simplement eren serfs.

Malgrat la seva condició, tots depenien del senyor feudal o del monestir proper i de tots, els serfs, eren els que tenien les pitjors condicions de vida. No tenien cap dret ni tampoc podien abandonar les terres del senyor ni casar-se sense el seu permís. I aquesta condició passava de pares a fills.

Els altres en canvi eren lliures però havien de pagar una taxa al senyor feudal o bé a l’església com a pagament per utilitzar les terres o bé per utilitzar el molí o el forn del domini.

El pagament consistia en una part de la collita i de vegades també una part dels beneficis en metàl·lic. D’altra banda però, podien disposar de la resta i del què era més important, la llibertat. Com pots comprovar no ho tenien gens fàcil i era habitual que hi haguessin revoltes contra els nobles".